કિનારી અને કિમીતના લવ મેરેજ હતા. એક જ ઓફિસમાં કામ કરતા કરતા બંનેને પ્રેમ થઇ ગયેલો. કિનારી તો ઘણી વખત કિમીતનાં મા-બાપને પણ મળી હતી તેમની સાથે બહાર ફરવા પણ જતી. બંનેએ લગ્ન કર્યા એ પહેલાથી જ પંક્તિબહેન તો કિનારીને વહુ માનવા લાગેલ. વારે-તહેવારે ક્યાય બહાર જવું હોય કે ઘરની કોઇપણ વસ્તુ લેવી હોય કિનારીને લઈને જ પંક્તિબહેન જતા. તેમને સંતાનમાં એક જ દીકરો. એટલે કિનારી તેમના માટે દીકરી સમાન હતી. દીકરી ને વહુનું દાયિત્વ એકસાથે બજાવતી કિનારી પંક્તિબહેનની બહુ જ નજીક હતી. પરેશભાઈને ઇલેક્ટ્રોનીક્સનો શોરૂમ હતો અને કિમીત સોફ્ટવેર એન્જીનીયરીંગ કંપનીમાં સીઈઓ હતો. એ જ કંપનીમાં કિનારી તેની આસિસટન્ટ હતી. ને એમ જ બંનેને એકબીજા સાથે પ્રેમ થઇ ગયેલો.